子直攜雜文見過
作者：劉敞
朝代：宋

paragraphs: 王孫少年敏於筆，壯如驊騮勇鸇鶻。
搖毫裂簡殊多端，因事陳詞不專一。
春風吹空花滿眼，秋霜縮物寒吹骨。
元氣回復無常形，四時變化豈定律。
斯文法天亦自然，古來達者猶識偏。
今君始冠便如此，後日更老當誰先。
憶昔孟軻有遺語，取之左右逢其源。
乃知述作繋根本，根本苟盛枝條繁。
君能致身取不朽，得世知吾得賢友。